Тржиште

## ***Опште информације***

Тржиште је један од најважнијих механизама у игри - главни извор забаве, јако је важно да играчи схвате добробити кориштења тржишта.

Тржиште је један од главних извора прихода и производа. Можете да купите оружје високог квалитета да би сте лакше добили медаље и злато, или обратно, можете да продате производе да би сте стекли профит.

Тржишта се разликују од државе до државе, свака држава користи локалну валуту има властите стопе пореза које привлаче странце или штите локалну производњу - све је на играчима и на њиховом начину играња и размишљања.

Мени маркета ( Тржишта ) се налази на почетној страни, под ставком Пословни центри.

## ***Тржиште робе***

Тржиште робе је место гдје се тргује свим врстама производа - од сировина и хране до болница и одбрамбених система, све може да се купи или прода. Да би сте нешто купили само треба да изаберете из менија жељени квалитет и колишину, ако немате одређене захтеве, само одаберите производ без звездице у менију.

Сваки производ на тржишту робе захтева локалну валуту да би био купљен, нпр. ако се налазите у Перу-у и желите да купите нешто са тржишта, морате да то платите у локалној валуту.

Куповина са страног тржишта је могућа на два начина, поседовањем лиценце за то тржиште, или селидбом у државу са чијег тржишта желите да купите.

Постављање производа на страно тржиште је мало другачије, да би сте понудили свој производ на страно тржиште морате да купите лиценцу за то тржиште, лиценце купујете у менију Моје зграде - Складиште. Једном купљена лиценца нема ограничен рок трајања, што значи да можете да постављате производе на то тржиште без потребе да се селите у државу на чије тржиште желите да поставите производе.

Из складишта такође можете да поставите своје понуде. За тржиште своје државе није вам потребна лиценца. При постављању понуда можете да одаберете и државу на чијем тржишту желите да поставите производ ( валута по којој се производ продаје је локална валута државе на чије је тржиште производ постављен ). Све врсте производа и сировина могу да се продају.

Важно је напоменути да свака држава има различиту пореску политику те да порези могу да буду различити, ово можете да проверите на страници државе у одељку економије. Минималан порез је 1% а може бити и виши, те се додаје на цену понуде.

Пример: пореска стопа на болнице у Колумбији је 5%, играч жели да прода болницу за 10 000 валуте, постави понуду на 10 000, цена болнице на локалном тржишту је 10 500 валуте од којих 10 000 иде играчу који је поставио понуду, а додатних 500 иде у ризницу државе ( Колумбије ). Исти принцип се односи на све врсте производа.

На тржишту су производи послагани по ценама, најнижа понуда је увјек прва.

## ***Тржиште рада***

Свака држава има сопствено тржиште рада, гдје се власници фабрика боре да привуку раднике и да повећају своју производњу.

Рад је једна од основних дневних активности, који такође испуњавањем дневних обавеза увећава вашу снагу. Из овог разлога је добро да сваки играч буде запослен и да ради за што већи плату, посао може да нађе на тржишту рада.

Наравно, пре или касније, и вама ће требати радници да проширите производњу у својим фирмама, и мораћете да се борите са другим власницима фабрика за раднике на истом том тржишту рада.

Сваки радник може да ради додатно ако користи куће, самим тим може да заради и додатну плату.

Висина минималне плате и порез на плату је неште што одређује држава, порез се плаћа на сваку радну активност, чак и на ону додатну, кад радите са кућама.

Дозвољено је да радник ради за малу плату, али само у случају да за свој посао добија злато или артикле путем донација, наравно вредност тих донација мора да буде разумна или ће се овај рад сматрати искориштавањем ( што није дозвољено ).

## ***Тржиште новца***

Тржиште новца је једно од најважнијих тржишта у игри, због размене злата за локалну валуту.

Будући да је локална валута главно платежно средство за трговину на тржишти али и за исплаћивање плата, постоји курс замене злата за валуту. На крају крајева валута је локална, али злато је интернационална валута, и користи се у интернационалној трговини. У неким случајевима, зарада на локалним тржиштима треба да се претвори у злато, како би играчи могли да уложе у нове фабрике и проширење производње, а изградња фабрика се плаћа само у злату.

Тржиште новца је посебно за сваку државу, и ради само са локалном валутом. Тржиште новца није опорезовано.

Државе такође могу да утичу на курс на тржишту новца, штампањем валуте, често се дешава економски рат, гдје играчи других држава купе локалну валуту неке државе, остављајући тако држављане без новца, и уништавајући економију државе. Похлепни бизнисмени могу да ураде ово исто ако имају довољно злата за овако велике операције. Много новца може да се заради оперишући на тржишту новца, а кад је тај новац зарађен на штету противника то је чак и боље. Држава може да нађе решење за ове активности организујући систем донирања или неким сличним методама.

Тржиште новца може да утиче и на друга локална тржишта ( разлика је у курсу измеђи 120 валуте за 1 златник и 170 валуте за један златник ) јер може да пољуља стандарде плаћања и трошкова.

## ***Тржиште компанија***

Тржиште компанија је место гдје се компаније могу продати за злато.

Ово је једино тржиште у ком локална валута нема учешће.

Тржиште компанија је место гдје бизнисмени продају своје фирме за злато. Играчи иначе могу да сруђе своје фирме за 50% цене потребен за изградњу, али неки играчи одлуче да их ставе на продају јер боље је продати фирму која кошта 70 златника, за 50златника него је срушити и добити за њу 35 златника.

Такође је понекад исплативије купити фирму са тржишта компанија за неку цену која је нижа од цене потребен за изградњу исте. Зато пре него почнете са изградњом фабрике, проверите тржиште компанија.

Ипак, постоје нека ограничења при продаји компанија. Играч не може да прода фабрику која је изграђена у задњих 10 дана, такође фабрике квалитета 5 не могу да буду продане.

Важно је напоменути да фирме купљене на тржишту компанија не подлежу порезу, и ризница од ове трговине не добија ништа.